ร้านนี้อยู่แถวๆบางทราย เลยร้านก๋วยเตี๋ยวบางทรายร้านดังมาหน่อย
เห็นป้ายบอกว่าสูตรมาจากเย็นตาโฟป้าอู๊ด บางพระ ส่วนตัวเคยกินที่ร้านป้าอู๊ด บางพระ มาแล้ว
รุู้สึกว่ามันหวานจนกินไม่ได้ เคยบอกแกว่่าไม่ใส่น้ำตาลกับชูรส เพราะเห็นแกใส่เยอะมาก
แกก็หาว่าเรื่องมากเลยไม่เคยไปกินอีกเลย 
วันนี้เพื่อนบอกมาว่าร้านนี้อร่อย ก็กลัวเหมือนกันว่าจะหวานเพราะสูตรเดียวกัน
แต่ก็เอาน่าลองหน่อยก็ได้ ให้โอกาสซักครั้ง อาจจะดีกว่าที่บางพระก็ได้
ไปถึงร้านคนกินเยอะเหมือนกัน 3-4 โต๊ะ สั่งบะหมี่เย็นตาโฟเผ็ดมาก 
รสชาติ เผ็ดกำลังดี หอมกากหมู แต่มันหวานมากๆๆๆๆ หวานจนกินไม่ได้เลย
ปรกติไปทานที่ไหนไม่อร่อยยังไง ก็จะพยายามทานพวกเครื่องให้หมดเหลือแต่เส้นไว้
นี่ชิมเส้นบะหมี่ไปแล้วก็กากหมู เส้นอร่อย พวกเครื่องก็โอเคทุกอย่าง 
แต่ความหวานเนี่ยเติมน้ำส้มแล้วก็ยังกินไม่ได้ ก็เลยต้องตัดใจ ทิ้งไปเกือบหมดชาม 
เป็นร้านที่ไม่แนะนำเลยสำหรับคนไม่ทานหวาน 
ส่วนคนที่ชอบทานรสหวาน แนะนำเลย ถูกใจท่านแน่


